Ռազմիկ Մինասյան

Ռազմիկ Սարգսի Մինասյան (հունվարի 13, 1936(1936-01-13), Արթիկ, Հայկական ԽՍՀ, ԱԽՖՍՀ, ԽՍՀՄ - դեկտեմբերի 10, 2017(2017-12-10)), շինարարական մեխանիկայի բնագավառի գիտնական։ Տեխնիկական գիտությունների դոկտոր (1987 թ.), պրոֆեսոր (1988 թ.), Հայաստանի գյուղատնտեսական գիտությունների ակադեմիայի ակադեմիկոս (1995 թ.):
Ավարտել է Հայկական գյուղատնտեսական ակադեմիայի հիդրոմելիորացիայի (1959 թ.), Մոսկվայի պետական համալսարանի մեխանիկական մաթեմատիակայի (1966 թ.) ֆակուլտետները։ 1968 թվականից աշխատում է Հայկական գյուղատնտեսական ակադեմիայում, 1984 թվականից՝ մաթեմատիկայի և տեսական մեխանիկայի ամբիոնի վարիչ, 1991 թվականից, միաժամանակ՝ պրոռեկտոր։
Աշխատանքները վերաբերում են շինարարական և հիդրոտեխնիկական կառուցվածքների լարվածադեֆորմացիոն վիճակների ուսումնասիրությանը, գյուղատնտեսական մեքենաների մասերի և սարքերի ամրության հարցերին, հողի կտրման տեսությանը, գրունտների մեխանիկային, առաձգականության տեսության ստատիկ և դինամիկ խնդիրներին, սինգուլյար ինտեգրալ հավասարումների հետազոտմանը։ Հայաստանի ազգային ագրարային համալսարանի Գիտական խորհրդի անդամ, Գիտությունների ազգային ակադեմիայի սեյսմիկայի սեկցիայի անդամ։ Եղել է դասագրքերի և ուսումնական ձեռնարկների հեղինակ։ Ռուսաստանի Դաշնության պետական մրցանակակիր (1992 թ.):


== Կրթություն ==
1998 թ. մասնակցություն, ագրարային տեխնոլոգիաների սեմինարներ, Ֆրեզնո, ԱՄՆ
1992 թ. մասնակցություն, մրցույթ, «Բարձրահարկ խոշորապանել շենքերի հաշվման տեսություն» թեմայով, Մոսկվայում
1982 թ. վերապատրաստվել է Մոսկվայի ճարտարաշինարարական ինստիտուտում
1977 թ. վերապատրաստվել է Կիևի պոլիտեխնիկական ինստիտուտում
1972 թ. վերապատրաստվել է Լենինգրադի նավաշինարարական ինստիտու­տում
1964-1968 թթ. սովորել և ավարտել է Մոսկվայի Լոմոնոսովի անվան համալսարանի ֆիզիկամեխանիկական ֆակուլտետում
1963-1966 թթ. ասպիրանտ, Մոսկվայի շինարարական ակադեմիայի կենտրոնական շինարարական կոնստրուկցիաների ինստիտուտում
1954-1959 թթ. սովորել և ավարտել է Հայկական գյուղատնտեսական ինստիտուտի Հիդրոմելիորացիայի ֆակուլտետը
2003 թվից մինչ մահ ՀԱԱՀ, Նյութերի դիմադրության և ճարտարագիտական կառուցվածքների ամբիոնի վարիչ
1992-2003 թթ. ՀԳԱ-ի գիտական աշխատանքների գծով պրոռեկտոր
1984 թ. ՀԳԻ-ի Նյութերի դիմադրության ամբիոնի, Մաթեմատիկայի և նյութերի դիմադրության ամբիոնի վարիչ
1968 թ. ՀԳԻ-ի Նյութերի դիմադրության ամբիոնի ավագ դասախոս
1967 թ. Շինարարություն և սեյսմիկայի գիտահետազոտական ինստիտուտի ավագ գիտաշխատող
1961 թ. Շինարարական նյութերի և կոնստրուկցիաների գիտահետազոտական ինստիտուտի կրտսեր գիտաշխատող
1959 թ. «Հայջրնախագիծ» ինստիտուտի ինժեներ-կոնստրուկտոր


== Գիտական գործունեություն ==
1990 թ. պրոֆեսոր
1988 թ. տեխնիկական գիտությունների դոկտոր
1970 թ. դոցենտ
1967 թ. տեխնիկական գիտությունների թեկնածու։


=== Դասավանդել է հետևյալ առարկաները ===
Նյութերի դիմադրություն
Շինարարական մեխանիկա
Առաձգականության, պլաստիկության և սողքի տեսություն։


== Գիտական հրապարակումներ ==
Հեղինակ է 150 գիտական աշխատանքների, մեթոդական ձեռնարկների, աշխատանքների, որոնցից 3 գիտական մենագրություններ, 2 գիրք, 6 գիտական ձեռնարկներ և 2 արտոնագրեր։
Գիտական հետազոտությունները կապված են շինարարական, երկրագործական մեխանիկաների, հիդրոտեխնիկական կառուցվածքների, գրունտների մեխանիկայի ստատիկ և դինամիկ լարվածադեֆորմացիոն վիճակների ուսումնասիրության հետ։


=== Վերջին 5 տարվա գիտական հոդվածներ և ուսումնական ձեռնարկներ ===


== Ծանոթագրություններ ==